লেসলি ক্ল্যের মার্গারেত কারোঁ (; জন্ম ১ জুলাই ১৯৩১) হলেন একজন ফরাসি-মার্কিন অভিনেত্রী ও নৃত্যশিল্পী। তিনি ১৯৫১ থেকে ২০০৩ সাল পর্যন্ত ৪৫টি চলচ্চিত্রে অভিনয় করেছেন। তিনি লিলি (১৯৫৩) ও দ্য এল-শেপড রুম (১৯৬২) চলচ্চিত্রে অভিনয়ের জন্য দুইবার শ্রেষ্ঠ অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তার অন্যান্য উল্লেখ্যযোগ্য চলচ্চিত্র হল সঙ্গীতধর্মী অ্যান আমেরিকান ইন প্যারিস (১৯৫১), ড্যাডি লং লেগস (১৯৫৫), জিজি (১৯৫৮), ফ্যানি (১৯৬১) ও ফাদার গুজ (১৯৬৪)। ২০০৬ সালে তিনি ল অ্যান্ড অর্ডার: স্পেশাল ভিকটিমস ইউনিট ধারাবাহিকে অভিনয়ের জন্য নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার অর্জন করেন।  তিনি ফরাসি, ইংরেজ ও ইতালিয় ভাষায় স্বচ্ছন্দে কথা বলতে পারেন। তার আত্মজীবনী থ্যাঙ্ক হেভেন ২০১০ সালে যুক্তরাজ্য ও যুক্তরাষ্ট্রে প্রকাশিত হয় এবং ২০১১ সালে এর ফরাসি সংস্করণ প্রকাশিত হয়। তার জীবন ও কর্মের উপর নির্মিত প্রামাণ্যচিত্র নির্মাতা ল্যারি ওয়াইনস্টেইনের লেসলি কারোঁ: দ্য রিলাকটেন্ট স্টার ২০১৬ সালের ২৮শে জুন টরন্টো আন্তর্জাতিক চলচ্চিত্র উৎসবে প্রদর্শিত হয়।  প্রারম্ভিক জীবন কারোঁ প্যারিসের বুলইন-সুর-সিনে জন্মগ্রহণ করেন। তার মাতা মার্গারেত (বিবাহপূর্ব পেতিত) একজন ফরাসি-মার্কিন ব্রডওয়ে মঞ্চের নৃত্যশিল্পী এবং পিতা ক্লোদ কারোঁ ফরাসি রসায়নবিদ, ঔষধ প্রস্তুতকারক, সুগন্ধি প্রস্তুতকারক ও বুটিক মালিক। লেসলির বড় ভাই এমেরি কারোঁও তার পিতার মত রসায়নবিদ ছিলেন, অন্যদিকে লেসলি শৈশব থেকেই তার মায়ের অধীনে প্রদর্শন কলায় কর্মজীবন গড়ার প্রস্তুতি নেন।  কর্মজীবন কারোঁ একজন ব্যালেরিনা হিসেবে তার কর্মজীবন শুরু করেন। জিন কেলি তাকে রোলান্ড পেটিটের কোম্পানি ব্যালে দে শম এলিসে থেকে তাকে আবিষ্কার করেন এবং তার বিপরীতে সঙ্গীতধর্মী অ্যান আমেরিকান ইন প্যারিস (১৯৫১)-এর জন্য বাছাই করেন। মূলত সিড চারিসে অন্তঃসত্ত্বা হয়ে পড়লে কারোঁকে তার স্থলাভিষিক্ত করা হয়।  তিনি মেল ফেরারের সাথে সফল সঙ্গীতধর্মী চলচ্চিত্র লিলি (১৯৫৩)-এ নাম ভূমিকায় অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৫৩ সালে দ্য এল-শেপড রুম (১৯৬২) চলচ্চিত্রে অভিনয়ের জন্য তিনি নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।Matthew Kennedy Thank Heaven: A Memoir, by Leslie Caron , Brightlights.com, issue 67, February 2010  এরপর তিনি ফ্রেড অ্যাস্টেয়ারের সাথে ড্যাডি লং লেগস (১৯৫৫) এবং মোরিস শ্যভালিয়ের সাথে জিজি (১৯৫৮) ও ফ্যানি (১৯৬১), এবং ক্যারি গ্র্যান্টের সাথে ফাদার গুজ (১৯৬৪) চলচ্চিত্রগুলোও সফলতা অর্জন করে।  গ্রন্থপঞ্জি      তথ্যসূত্র  বহিঃসংযোগ         বিষয়শ্রেণী:১৯৩১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ফরাসি অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:এমজিএম রেকর্ডসের শিল্পী বিষয়শ্রেণী:প্যারিসের অভিনেত্রী বিষয়শ্রেণী:ফরাসি কণ্ঠাভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ফরাসি টেলিভিশন অভিনেত্রী বিষয়শ্রেণী:ফরাসি নারী নৃত্যশিল্পী বিষয়শ্রেণী:মার্কিন আত্মজীবনীকার বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন নারী নৃত্যশিল্পী বিষয়শ্রেণী:মার্কিন বংশোদ্ভূত ফরাসি ব্যক্তি বিষয়শ্রেণী:মার্কিন যুক্তরাষ্ট্রে ফরাসি প্রবাসী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:লেজিওঁ দনর প্রাপক বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:২০শ শতাব্দীর মার্কিন নৃত্যশিল্পী বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:শ্রেষ্ঠ ব্রিটিশ অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ বিদেশি অভিনেত্রী বিভাগে বাফটা পুরস্কার বিজয়ী বিষয়শ্রেণী:ফরাসি মঞ্চ অভিনেত্রী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:নারী আত্মজীবনীকার বিষয়শ্রেণী:ফরাসি আত্মজীবনীকার বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:মার্কিন ব্যালেরিনা বিষয়শ্রেণী:মার্কিন যুক্তরাষ্ট্রে ফরাসি অভিবাসী